**10. Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 406.telpa, plkst.14:00

Rīgā, 2018. gada 23.augustā Nr.10

Sēdi vada: **Artis Dzirkalis** – Latvijas Būvniecības padomes priekšsēdētājs

Sēdē piedalās: **Guntis Āboltiņš – Āboliņš, Normunds Grinbergs, Leonīds Jākobsons, Vilnis Krēsliņš, Ilmārs Leikums, Gints Miķelsons,** **Elīna Rožulapa, Normunds Tirāns, Edmunds Valantis, Gunārs Valinks, Roberts Vecums–Veco.** Aizvieto: **Anna Upena** (Latvijas Būvuzņēmēju partnerība), **Dainis Ģēģers (**LSGŪTIS), **Margarita Gorškova** (LPS) **.**

Uzaicinātie: **Olga Feldmane** – EM Būvniecības politikas departamenta direktore;

**Uldis Jansons -** BVKB direktores vietnieks, BIS departamenta direktors;

**Oļģerts Nikodemus –** Būvniecības nozaresĒtikas komisijas priekšsēdētājs;

**Zoja Bruģe -** Rīgas pilsētas būvvaldes Vadītāja biroja Rīgas pilsētas pašvaldības projektu vadītāja, juriskonsulte;

**Aija Meļņikova** – Rīgas pilsētas būvvaldes Būvniecības kontroles pārvaldes Rīgas pilsētas būvinspekcijas priekšnieces vietniece;

**Aigars Paegle** - Latvijas Būvuzņēmēju partnerības pārstāvis.

Sēdē nepiedalās: Andris Bērziņš (LCB), Kaspars Bondars (LĢS), Baiba Fromane (Latvijas Būvniecības partnerība), Vija Gēme (VARAM), Ināra Laube (LSGŪTIS),Uldis Papulis (SM), Jurijs Strods (LPS), Laura Vikšere (IZM).

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Būvkomersantu nodeva un grozījumi Ministru kabineta 2014.gada 25.februāra noteikumos Nr.116 “Būvkomersantu reģistrācijas noteikumi”.
2. Par finansējamiem virzieniem 2019.gadā no būvkomersantu nodevas “Latvijas būvniecības nozares attīstības stratēģijas 2017.-2024.gadam” īstenošanai.
3. Grozījumi Administratīvo pārkāpumu kodeksā saistībā ar elektroniskās darba laika uzskaites sistēmas piemērošanu.
4. Prasības potenciālajām būvspeciālistu kompetences pārbaudes iestādēm.
5. Par ārpustiesas strīdu risināšanu būvniecībā.
6. Informācija par normatīvo aktu izstrādi būvniecības jomā.
   1. Priekšlikumi Ministru kabineta 2014.gada 19.augusta noteikumu Nr.499 “Noteikumi par būvinspektoriem” pilnveidošanai (Rīgas pilsētas būvvalde);
   2. Ekonomikas ministrijas informācija par normatīvo aktu virzību.
7. Citi jautājumi:

7.1. Informācija par Būvniecības nozares Ētikas komisijas darbu;

7.2. Nākamās sēdes laiks un Darba kārtība.

Sēdi sāk 14:05

**Protokolā lietotie saīsinājumi**

BIS – Būvniecības Informācijas sistēma

BVKB – Būvniecības valsts kontroles birojs

EM – Ekonomikas ministrija

FM – Finanšu ministrija

IZM **–** Izglītības un zinātnes ministrija

LBN – Latvijas būvnormatīvi

LBP, Padome – Latvijas Būvniecības padome

LBS – Latvijas Būvinženieru savienība

LCB **–** Latvijas Ceļu būvētājs

LPS – Latvijas Pašvaldību savienība

LSGŪTIS – Latvijas siltuma, gāzes un ūdens tehnoloģijas inženieru savienība

MK – Ministru kabinets

TM – Tieslietu ministrija

VARAM **–** Vides aizsardzības un reģionālās attīstības ministrija

VID – Valsts ieņēmumu dienests

VSS- Valsts sekretāru sanāksme

VZD – Valsts zemes dienests

**1.§**

**Būvkomersantu nodeva un grozījumi Ministru kabineta 2014.gada 25.februāra noteikumos Nr.116 “Būvkomersantu reģistrācijas noteikumi”**

----------------------------------------------------------------------------------------------

**Ziņo:** E.Valantis

Grozījumus MK 2014.gada 25.februāra noteikumos Nr.116 “Būvkomersantu reģistrācijas noteikumi” ministrija virza izsludināšanai VSS. Noteikumu projektā paredzēts, ka nodeva samazināsies, jo tiem būvkomersantiem, kuru saimnieciskās darbības veikšanā būvniecība ir tikai viens no darbības veidiem, būs iespējams ar auditētiem datiem pierādīt apjomu, kas veikts tikai būvniecībā. Neraugoties uz būvniecības apjomu palielināšanos, nodevas apjomu ietekmēs arī ģenerālvienošanās noslēgšana.

Noteikumu projektā nav iekļauta norma attiecībā uz to, ka fiziskajām personām - saimnieciskās darbības veicējām - būtu jāreģistrējas būvkomersantu reģistrā.

Šobrīd ir apkopota no VID saņemtā informācija par apjomiem fiziskajām personām - saimnieciskās darbības veicējām. Pamatojoties uz šiem datiem, aicinu padomi sniegt priekšlikumus par nepieciešamību arī šīm personām reģistrēties būvkomersantu reģistrā.

**E.Rožulapa** – iebilst, ka fiziskajām personām - saimnieciskās darbības veicējām plānots uzlikt pienākumu reģistrēties būvkomersantu reģistrā. Aicina to nepiemērot, jo jau šobrīd nav speciālistu, kas sniedz maza apmēra pakalpojumus. Jānovērtē jau tas, ka viņi ir sakārtojuši savas attiecības ar VID. Vēlreiz jāizvērtē būvkomersantu reģistra būtība. Vismaz sertificētiem speciālistiem nelikt reģistrēties.

**R.Vecums–Veco** – aicina izpētīt Eiropas valstu pieredzi, kā būvspeciālisti tiek reģistrēti un kontrolēti šajās valstīs. Priekšlikums būvkomersantu reģistrus nodalīt no valsts funkcijām un deleģēt kādai NVO.

**E.Valantis** – uz nākamajām sēdēm lūgums iesniegt priekšlikums par konkrētām nepilnībām un to risināšanu.

**N.Grinbergs** – par mazo uzņēmumu komercdarbību, kas netiek reģistrēti. Skatīties šo jautājumu kontekstā ar atvieglojumiem pasūtītājiem par būvniecības darbiem.

**E.Valantis** – informē, ka būvkomersantu nodeva šogad par apmēram 1 milj.euro pārsniegs plānoto. Tāpēc tiks runāts ar FM par pasākumu plānu, lai varētu risināt primāri risināmās lietas šī finansējuma ietvaros, un aicina padomi sniegt priekšlikumus.

**A.Upena** – aicina EM ņemt vērā, ka ir būvkomersantu daļa, kas sniedz gada pārskatus līdz katra gada 31.augustam, nevis, kā noteikts noteikumos, līdz 31.maijam.

**G.Miķelsons** – vēlas zināt, cik un kas plānots darīt, lai papildus varētu iekasēt 2019.gadā būvkomersantu nodevu, ņemot vērā plānotos samazināšanas pasākumus.

**O. Feldmane** – būtiskākie pasākumi varētu būt:

- VEDLUDB, kur parādīsies informācija par visiem noslēgtajiem līgumiem virs 10 tūkst.euro, varēs kontrolēt, lai būvdarbos nepiedalās tie komersanti, kas nav reģistrēti būvkomersantu reģistrā;

- kontrolēt caur pašvaldību būvinspektoriem, ja kāds noslēdzis līgumu ar uzņēmumu, kas nav reģistrēts;

* plānots piemērot sodu par būvdarbu veikšanu bez uzņēmuma reģistrācijas būvkomersantu reģistrā;

Šie pasākumi varētu dot rezultātu un reģistrēto uzņēmumu skaits pieaugs, līdz ar to būvkomersantu nodevas apjoms. Ministrija vēl varētu izsūtīt informāciju, ka no 2019.gada 1.janvāra būvlaukumā nav tiesību darboties personām, kas nav reģistrētas būvkomersantu reģistrā.

**Nolemj**: 1. Pieņemt informāciju zināšanai.

2. Padomes locekļiem iesniegt konkrētu problēmas aprakstu un piedāvāt risinājumus būvkomersantu uzskaites un kontroles sistēmas pilnveidošanai.

**2.§**

**Par finansējamiem virzieniem 2019.gadā no būvkomersantu nodevas “Latvijas būvniecības nozares attīstības stratēģijas 2017.-2024.gadam” īstenošanai**

----------------------------------------------------------------------------------------------

**Ziņo:** E.Valantis

Gatavojoties sarunām ar FM, lai finansējums, kas šogad papildus ir ieņemts no būvkomersantu reģistrācijas nodevas, paliktu nozares attīstībai, ir nepieciešams noteikt nākamajā gadā īstenojamos pasākumus.

EM priekšlikums ir :

* modernizēt LBN;
* veikt pētījumu par būvniecības izmaksu pieaugumu;
* veikt pētījumu par būvlaukumā nodarbinātās personas kvalifikācijas identificēšanas sistēmas izstrādi Latvijā;
* īstenot “Latvijas Būvniecības nozares attīstības stratēģijā 2017.-2024.gadam” ietvertos pasākumus.

Aicina Padomi, ja ir kādi citi priekšlikumi, par tiem informēt EM.

Padomi interesē būvniecības standartu tulkošana.

EM informē, ka daļa no finansējuma, tiek izlietota, lai pabalstītu standartu izstrādi.

**Nolemj**: Divu nedēļu laikā Padomes locekļiem iesniegt EM priekšlikumus pasākumiem, kas būtu aktuāli veicami 2019.gadā, ņemot vērā stratēģijā noteiktos virzienus.

**3.§**

**Grozījumi Administratīvo pārkāpumu kodeksā saistībā ar elektroniskās darba laika uzskaites sistēmas piemērošanu**

----------------------------------------------------------------------------------------------

**Ziņo:** E.Valantis

Likumprojekts ir nepieciešams, lai motivētu būvdarbu veicējus (galveno būvdarbu veicēju un apakšuzņēmēju) ieviest būvlaukumos normatīvo aktu prasībām atbilstošu EDLUS, veikt tajā objektīvu un precīzu katra nodarbinātā faktiski nostrādātā laika uzskaiti un datu glabāšanu un nodošanu kontrolējošām institūcijām.

Pēdējās likumprojekta “Grozījumi Administratīvo pārkāpumu kodeksā” versijas, saistībā ar elektroniskās darba laika uzskaites sistēmas piemērošanu, kas ir vairākkārt pārrunāta sanāksmēs, galvenie principi:

* panākt, ka būvuzņēmumi EDLUS neignorē un veido darba laika uzskaites sistēmas būvlaukumos;
* sodu sistēmu veidot tā, lai būtu viegli kontrolēt kontrolējošām iestādēm;
* būtiski mazināti sodi, vienlaicīgi atstājot sodu apmēru amplitūdas (ir 4 sodu apmēru kategorijas).

Padome nav pārliecināta par sodu piemērošanu.

EM ir vienojusies ar VID, ka tiks izstrādāta metodika, kā sodi tiek piemēroti. Sodīšana notiek, ja vispār cilvēks nav reģistrēts.

**Nolemj:** Pieņemt informāciju zināšanai. Padomes locekļiem argumentētus priekšlikumus likumprojekta papildināšanai iesniegt EM izvērtēšanai.

**4.§**

**Prasības potenciālajām būvspeciālistu kompetences pārbaudes iestādēm**

----------------------------------------------------------------------------------------------

|  |
| --- |
| **Ziņo:** E.Valantis  Šobrīd sistēma mainās, esam izstrādājuši jaunu kārtību būvspeciālistu kompetences pārbaudei, un līdz ar to visas būvspeciālistu kompetences pārbaudes iestādes nepieciešams no jauna pārakreditēt. Ir pieteikušās arī citas iestādes, kas gribētu sertificēt būvspeciālistus.  Ir izstrādātas prasības potenciālajām būvspeciālistu kompetences pārbaudes iestādēm. Institūcijām tiek izvirzīti līdzvērtīgi atlases kritēriji, kas apliecina to pieredzi, personāla kvalifikāciju, reputāciju, pietiekamos resursus un interešu konflikta neesamību. EM turpmāk, lemjot par deleģēšanas līguma slēgšanu par būvspeciālistu kompetences novērtēšanu un patstāvīgās prakses uzraudzību, potenciālās būvspeciālistu kompetences novērtēšanas iestādes izvērtēs saskaņā ar izstrādātajās prasībās noteiktajiem kritērijiem. Piemēram, jaunas prasības ir:   * lai nodrošinātu, ka nekvalitatīvi būvspeciālistu kompetences pārbaudes iestādes lēmumi nerada ministrijai zaudējumus, iestādei jābūt pirmā pieprasījuma garantijai, prasība - 100 000 EUR civiltiesiskā apdrošināšana; * noteikta prasība veikt 1% no sertificēto speciālistu pārbaudes, pārbaudot, vai darbi veikti kvalitatīvi.   Lai nodrošinātu vienotu pieeju kādā būvspeciālistu kompetences pārbaudes iestādes organizē būvspeciālistu kompetences novērtēšanas un patstāvīgās prakses uzraudzību, EM ir izstrādājusi **vadlīnijas.** Paredzēts, ka:   * eksāmenu jautājumi jāaktualizē ne retāk kā reizi gadā, vai biežāk, ja mainījušās normatīvo aktu un standartu prasības; * uzraudzības ietvaros plānveidīgi, ne retāk kā reizi piecos gados, pārbauda informāciju BIS par katru būvspeciālistu pēdējo piecu gadu periodā; * plānveidīgi, balstoties uz risku analīzi, katru gadu veikt padziļinātu pārbaudi 1% no kopējā būvspeciālistu skaita katrā darbības sfērā.   Paredzēti papildus praktiskie uzdevumi projektētājiem par ugunsdrošību. Jautājumiem par ugunsdrošību jābūt atbilstošiem konkrētai būvspeciālista kompetencei. Ja nepieciešams papildus apmācīt, tad no būvkomersantu nodevas varētu speciālistus apmācīt.  **E.Rožulapa** – izsaka viedokli, ka būvkonstrukciju projektētājam minimāli nepieciešams zināt ugunsdrošību un vēl mazāk nepieciešamas zināšanas par energoefektivitāti, kas uz konstrukciju projektētāju vispār neattiecas. Pārlieku daudz prasības pārbaudes darbos var novest pie tā, ka jaunie speciālisti nesertificējas un strādās bez sertifikāta zem kāda cita būvspeciālista paraksta. Rezultātā nav saprotams, kurš spēj projektēt konstrukcijas, kurš tikai paraksta. Ierosina sadalīt sertifikātu, lai ir saprotams.  **E.Valantis** – būvprojekta vadītājam jāpieņem kompetenti lēmumi, gan par ugunsdrošību, gan par energoefektivitāti. Jaunajiem speciālistiem šīs jomas jāpārzina. Gala lēmums jāpieņem būvprojekta vadītājam.  **N.Tirāns** – būvkonstrukciju projektu ekspertīzē nav daudz speciālistu, kas var veikt ekspertīzi. Aicina tikties EM kopā ar LBS un LAS un apspriest būvspeciālistu pārbaudes jautājumus.  **Nolemj:** Pieņemt informāciju zināšanai.  **5.§**  **Par ārpustiesas strīdu risināšanu būvniecībā**  ----------------------------------------------------------------------------------------------  **Ziņo:** A.Upena  Partnerība ir vērsusies gan TM, gan EM ar priekšlikumiem par nepieciešamību veidot alternatīvu ārpustiesas strīdu risināšanas mehānismu būvniecībā. Galvenais iemesls ir neefektīva strīdu risināšanas kārtība.  “Tiesvedības process ir garš, tam ir salīdzinoši lielas izmaksas, kā arī ne vienmēr tiesas ir kompetentas, lai izskatītu specifiskus būvniecības nozares strīdus.”   * Kavē būvniecības procesus – liels laika un resursu patēriņš * Strīdi netiek atrisināti pēc būtības * Neapmierināti uzņēmēji (maksātnespēja) * Viena no būtiskām ēnu ekonomiku veicinošām problēmām * Būtisks produktivitātes, konkurētspējas un investīciju piesaistes kritērijs.   Latvijas Būvniecības nozares attīstības stratēģija 2017. – 2024. gadam izvirzījusi mērķi panākt efektīvu būvniecības procesu, kur viens no uzdevumiem ir ieviest *pirmstiesas strīdu izskatīšanas kārtību un izveidot institūciju (nolikums, sastāvs, finansējums), jāpilnveido tiesu darbība (termiņš: 2019.gads)*  **Alternatīvu strīdu risināšanas (ADR) principi**  Kādi strīdi jārisina?  Strīdi, kas izriet no būvniecības līgumiem publiskos iepirkumos visos būvniecības procesos (būvniecība, projektēšana, izpēte, ekpertīze).  Strīdi starp būvniecības procesā iesaistītajām pusēm (pasūtītājs, ģenerāluzņēmējs, apakšuzņēmējs, projektētājs utt.).  **ADR nosacījumi**   * ADR kā obligāts pirmstiesas process ar izņēmumiem (piem., maza apmēra prasības); * Strīdus izskata un lēmumu pieņem komisija, kas sastāv no 3 locekļiem:   + 2 katras puses izvēlēti eksperti, kam puses uzticas   + 1 neakarīgs eksperts (jurists), par kuru vienojas puses, vai, ja nevienojas - ko ieceļ sekretariāts * Komisiju vada sekretariāts (piemēram, LTRK) * Ekspertu sarakstu uztur sekretariāts * Komisija pieņem lēmumu, kam ir saistošs spēks abām pusēm * Ja kāda no pusēm lēmumu nepilda, otrai pusei ir tiesības vērsties tiesā Civilprocesa likumā noteiktajā kārtībā.   Priekšlikums izveidot Darba grupu: TM, EM, LTRK un būvniecības nozares organizācijas. Darba grupas uzdevums ir :   * Izpētīt citu valstu praksi * Izstrādāt piemērotāko ADR modeli Latvijā * Veikt ADR izveides un ADR procesa izmaksu aprēķinu un izstrādāt finansēšanas modeli * Izstrādāt normatīvo regulējumu ADR darbībai.   **O.Feldmane** - kamēr veidojam darba grupu, Līgumos paredz atrunu par strīdu risināšanas kārtību.  **E.Valantis** – pirms uzsākam Darba grupas mērķtiecīgu darbību:   * Jāpārrunā jautājums kopīgi ar TM Ministru prezidenta birojā, un jāvienojas, ka problēma pastāv, un tā ir kopīgi jārisina; * ja šāda piekrišana ir, tad būtu jāzina, kas no Padomes gribētu piedalīties.   Darbam Darba grupā no Padomes piesakās: Latvijas Būvuzņēmēju partnerība, N.Grinbergs.    **Nolemj: 1.** Pieņemt informāciju zināšanai.  2. EM organizēt tikšanos ar Ministru prezidentu.  **6.§**  **Informācija par normatīvo aktu izstrādi būvniecības jomā**  ----------------------------------------------------------------------------------------------  **Ziņo:** Z.Bruģe  **E.Valantis –** nepietiekamaisbūvinspektoru skaits ir problēma vairākām pašvaldībām. Rīgas pilsētas būvvaldei ir priekšlikums, kā risināt šo problēmu.  Rīgas pilsētas būvvaldei ir problēmas ar būvinspektoriem, daudz vakances. Problēma ir tā, ka būvinspentora palīgam ir izvēle - pēc sertifikāta saņemšanas viņš var uzsākt strādāt par būvuzraugu vai veikt būvju tehnisko apsekošanu, kur var saņemt augstāku atalgojumu, bet par būvinspektoru nevar sākt strādāt, jāstrādā vēl divi gadi kā palīgam.  Rīgas pilsētas būvvaldes priekšlikumi MK 2014.gada 19.augusta noteikumu Nr.499 “Noteikumi par būvinspektoriem” 4.punkta, par personām, kas var pretendēt uz būvinspektora tiesību iegūšanu, pilnveidošanai:  *“4. Uz būvinspektora tiesību iegūšanu var pretendēt persona:*  *4.3. kurai ir patstāvīgā prakse arhitektūras vai būvniecības jomā ne mazāka par diviem gadiem pēc būvspeciālista sertifikāta saņemšanas (minētajai praksei jābūt iegūtai pēdējo piecu gadu laikā);”*   * papildināt esošo punktu ar izņēmumu:   “Uz būvinspektora tiesību iegūšanu var pretendēt persona, kurai ir patstāvīgā prakse arhitektūras vai būvniecības jomā ne mazāka par diviem gadiem pēc būvspeciālista sertifikāta saņemšanas (minētajai praksei jābūt iegūtai pēdējo piecu gadu laikā) vai persona, kura līdz būvspeciālista sertifikāta saņemšanai nostrādājusi par būvinspektora palīgu vismaz divus gadus.”  **vai**   * Papildināt ar jaunu punktu, kas paredzēs iespēju:   “4.1 Būvvalde var neattiecināt šo noteikumu 4.2. apakšpunktā noteikto prasību uz personu, kura līdz būvspeciālista sertifikāta saņemšanai nostrādājusi būvvaldē būvinspektora palīga amatā vismaz divus gadus.”  **O.Feldmane** – EM no savas puses atbalsta šo priekšlikumu, bet pirms grozījumu izdarīšanas vēlas saņemt Padomes atbalstu.  **I.Leikums** – Latvijas Būvinspektoru un būvuzraugu asociācijā šis jautājums tika pārrunāts un vairākuma viedoklis bija neatbalstīt šo priekšlikumu, jo bažas par to, kas šobrīd ir būvinspektors (strādā BIS, nodrošina administratīvo procesu, gatavo lēmumus utt.), rezultātā būvinspektora palīgs ir nevis ar būvnieka pieredzi, bet vairāk ar jurista pieredzi, juridiskās zināšanas ir jāzina vairāk kā būvniecības, viņš vairs nav būvspeciālists objekta pārbaudē. Varbūt arī mums nevajag būvinspekciju, bet būvinspektori varētu būt zvērināti juristi - būvinspektori, kas sagatavo juridiskos lēmumus, EM par to vajadzētu padomāt.  **O.Feldmane** – tā ir konceptuāli cita pieeja, par to bija saruna Būvniecības likuma sakarā, un tika atstātas būvinspektoram plašas pilnvaras. Uzskata, ka bažām nav pamata, jo sertifikāts netiek atcelts, par būvinspektoru var kļūt tikai būvspeciālists ar atbilstošu izglītību un pieredzi. Par to atbildīgas ir būvspeciālistu kompetences pārbaudes iestādes.  Padome nevar vienoties par kopīgu lēmumu, jo nozarei ir bažas par būvinspektora kompetenci un izpratni būvniecības jautājumos, savukārt pašvaldības uztraucas par to, ka nav kas strādā par būvinspektoriem laikā, kad būvniecības apjomi pieaug.  **Nolemj:** Balsojumu par atbalstu Rīgas pilsētas būvvaldes priekšlikumam, grozījumu izdarīšanu MK 2014.gada 19.augusta noteikumu Nr.499 “Noteikumi par būvinspektoriem” 4.punktā, atļaujot būvinspektoru palīgiem uzreiz pēc sertifikāta iegūšanas strādāt būvinspektora amatā, iekļaut Padomes nākamās sēdes Darba kārtībā kā pirmo jautājumu.  **6.2. Ekonomikas ministrijas informācija par normatīvo aktu virzību.**  **Ziņo.** E.Valantis   * saistībā ar elektronisko būvprojekta saskaņošanu MKK ir iesniegti grozījumi Būvniecības likumā, no 01.01.2019. visas pašvaldības uzsāk skaņošanu BIS; * BIS noteikumi - panākta vienošanās ar VZD par pieeju Apgrūtināto teritoriju informācijas sistēmai (ATIS), un informācija par tiem objektiem, kam ir kadastrālās uzmērīšanas lietas un kas ir digitālajā arhīvu krātuvē, būs pieejama BIS sistēmā bez maksas; * attiecībā uz ugunsdrošību - atvieglotas prasības attiecībā uz daudzstāvu autostāvvietu būvniecību; * EM apkopo statistiku par būvspeciālistiem, kam nav augstākās izglītības, saistībā ar virzītajiem grozījumiem Būvniecības likumā.   Ir iebildumi pret prasību atcelšanu, jo daļa būvspeciālistu ir jau ieguvuši augstāko izglītību.  **Nolemj:** Pieņemt informāciju zināšanai  **7.§**  **Citi jautājumi**  ----------------------------------------------------------------------------------------------  **Ziņo:** O.Nikodemus  **7.1. Informācija par Būvniecības nozares Ētikas komisijas darbu;**  Ētikas komisija (turpmāk – Komisija) bija saņēmusi iesniegumu par LBS sertificēta speciālista rīcību. Komisija 2018.gada 16.augusta sēdē, savas deleģētās kompetences ietvaros, pārbaudīja un izvērtēja minētajā iesniegumā norādītās būvspeciālista rīcības atbilstību Būvniecības nozares Ētikas kodeksa godprātības, kompetences un atbildības principiem, bet nevērtēja būvspeciālista piedāvātos tehniskos risinājumus. Komisija ierosina būvspeciālistu kompetences pārbaudes iestādēm izvērtēt speciālistu profesionālo kompetenci.  Jautājumu Komisija izskatīja pēc tam, kad tas bija jau izskatīts tiesā un profesionālās iestādes Ētikas komisijā, kur abos gadījumos būvspeciālista rīcībā netika konstatēti ne profesionālās darbības, ne ētikas normu pārkāpumi.  Komisija izvērtēja: iesniedzēja iesniegumu un tam pievienotos dokumentus, LBS Ētikas komisijas sēdes protokolu un tam pievienotos dokumentus, BIS būvkomersantu reģistrā pieejamo informāciju, lai pārliecinātos par iespējamo interešu konfliktu, kā arī darba tiesisko pamatojumu ekspertīzes veikšanai.  Pēc dokumentu izvērtēšanas Komisija atzina, ka būvspeciālista rīcībā nav saskatāmi Būvniecības nozares Ētikas kodeksa godprātības, kompetences un atbildības principu pārkāpumi.  Vienlaikus Ētikas komisija, izvērtējot radušos situāciju, **iesaka būvspeciālistiem, ierobežota finansējuma gadījumā, kad tiek veikti tikai minimālie būvdarbi, brīdināt pasūtītāju par piedāvātā risinājuma ilgtspēju un iespējamām sekām.**  Būvspeciālists, nepietiekama finansējuma gadījumā, varētu projektā vai citādi rakstiski brīdināt pasūtītāju, ka piedāvātais risinājums ir atbilstošs vai neatbilstošs finansējumam.  **E.Rožulapa** piekrīt, ka šis ieteikums ir kontekstā ar atbilstības jautājumiem, un par pasūtītāja atbildību būvniecības procesā, pārējie Padomes locekļi to atbalsta. Ja pasūtītājs nav gatavs maksāt par optimālu risinājumu, par to nevar atbildēt būvspeciālists.  **N.Tirāns** – vērš uzmanību uz to, ka nekur normatīvajā regulējumā nav pateikts, ka vajadzētu brīdināt pasūtītāju.  **Nolemj:** Pieņemt informāciju zināšanai. |
|  |

* 1. **Latvijas Būvniecības padomes nākamās sēdes Darba kārtība**

**Nolemj:** Nākamo Latvijas Būvniecības padomes sēdi sasaukt **2018.gada 20.septembrī, plkst.15:00.**

Sēdi slēdz 17:45

Padomes priekšsēdētājs A.Dzirkalis

Protokolēja I.Rostoka